РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/243-19

30. септембар 2019. године

Б е о г р а д

**З А П И С Н И К**

**67. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 30. СЕПТЕМБРА 2019. ГОДИНЕ**

Седница је почела у 11,00 часова.

Седници је председавао Петар Петровић, председник Одбора.

Седници су присуствовали чланови Одбора: Славиша Булатовић, Неђо Јовановић, Ђорђе Комленски, др Александар Мартиновић, Жарко Мићин, Милетић Михајловић, Срето Перић и Јован Палалић.

Осим чланова Одбора, седници је присуствовала и Александра Мајкић, заменик члана Биљане Пантић Пиља.

Седници нису присуствовали чланови Одбора: Михаило Јокић, Наташа Мићић, Вјерица Радета, Душан Петровић, др Балинт Пастор, Марко Парезановић и Татјана Мацура, нити њихови заменици.

Седници су присуствовали и Иван Јовичић, заменик председника Високог савета судства  и изборни члан из реда судија и Александар Пантић, изборни члан Високог савета судства из реда судија.

Председник Одбора је констатовао да су испуњени услови за рад и пуноважно одлучивање након чега је ставио на гласање, а чланови Одбора су **већином гласова** утврдили следећи

Д н е в н и р е д:

1. Разматрање Предлога одлуке о избору прeдседника судова, који је поднео Високи савет судства (број 119-2393/19 од 20. септембра 2019. године);
2. Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-2394/19 од 20. септембра 2019. године).

**ПРВА ТАЧКА** - Разматрање Предлога одлуке о избору прeдседника судова, који је поднео Високи савет судства (број 119-2393/19 од 20. септембра 2019. године).

**Петар Петровић** је рекао да Предлог садржи 35 кандидата за избор на функцију председника суда и то: један за председника Апелационог суда у Новом Саду, 19 кандидата за председнике виших судова, два кандидата за председнике основних судова, 10 кандидата за председнике привредних судова и три кандидата за председнике прекршајних судова.

Председавајући је отворио расправу у вези са овом тачком дневног реда, па како се нико није јавио за реч, закључио је расправу и ставио на гласање предлоге:

-да Одбор за правосуђе, државну управу и локалну самоуправу констатује да је Високи савет судства поднео Предлог одлуке о избору председника судова, као овлашћени предлагач, у складу са чланом 71. став 1. Закона о судијама и члана 201. Пословника Народне скупштине Републике Србије;

-да Одбор одлучио да предложи Народној скупштини да прихвати Предлог одлуке о избору за председника Апелационог суда у Новом Саду, Вишег суда у Ваљеву, Вишег суда у Зајечару, Вишег суда у Зрењанину, Вишег суда у Јагодини, Вишег суда у Крагујевцу, Вишег суда у Краљеву, Вишег суда у Крушевцу, Вишег суда у Лесковцу, Вишег суда у Неготину, Вишег суда у Нишу, Вишег суда у Новом Пазару, Вишег суда у Новом Саду, Вишег суда у Пожаревцу, Вишег суда у Смедереву, Вишег суда у Сомбору, Вишег суда у Суботици, Вишег суда у Ужицу, Вишег суда у Чачку, Вишег суда у Шапцу, Основног суда у Крагујевцу, Основног суда у Нишу, Привредног суда у Ваљеву, Привредног суда у Зајечару, Привредног суда у Крагујевцу, Привредног суда у Краљеву, Привредног суда у Нишу, Привредног суда у Новом Саду, Привредног суда у Пожаревцу, Привредног суда у Сремској Митровици, Привредног суда у Суботици, Привредног суда у Ужицу, Прекршајног суда у Београду, Прекршајног суда у Крагујевцу, Прекршајног суда у Новом Саду;

-да за известиоца Одбора на седници Народне скупштине буде одређен Петар Петровић, председник Одбора.

Чланови Одбора су **већином гласова** прихватилиове предлоге.

**ДРУГА ТАЧКА -** Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-2394/19 од 20. септембра 2019. године).

**Петар Петровић** је указао члановима Одбора да се у Предлогу одлуке о избору судија који се први пут бирају на судијску функцију, који је поднео Високи савет судства поткрала словна грешка у одељку VII, под тачком 2. где стоји: „Аладин Лекпек“, а треба да стоји: „Алдин Лекпек“, о чему је Високи савед судства поднео писану испраку.

Председавајући је отворио расправу у вези са овом тачком дневног реда, па како се нико није јавио за реч, закључио је расправу и ставио на гласање предлоге:

-да Одбор за правосуђе, државну управу и локалну самоуправу констатује да је Предлог одлуке о избору судија који се први пут бирају на судијску функцију Високи савет судства поднео као овлашћени предлагач, у складу са чланом 50. став 4. Закона о судијама.

-да Одбор одлучио да предложи Народној скупштини да прихвати Предлог одлуке о избору судија који се први пут бирају на судијску функцију за Основни суд у Деспотовцу, Основном суду у Трстенику, Основни суд у Лозници, Основни суд у Петровцу на Млави, Основни суд у Горњем Милановцу, Основни суд у Новом Саду, Основном суду у Новом Пазару, Прекршјаном суду у Аранђеловцу.

-да за известиоца Одбора на седници Народне скупштине буде одређен Петар Петровић, председник Одбора.

Чланови Одбора су **већином гласова** прихватилиове предлоге.

Седница је завршена у 11,20 часова.

СЕКРЕТАР ПРЕДСЕДНИК

Сања Пецељ Петар Петровић